# Ethan Hawke

Ethan Hawke (Austin, Texas, 6 de novembre de 1970) és un actor, director i guionista estatunidenc, nominat a l'Oscar en dues ocasions.
Va fer el debut cinematogràfic amb Exploradors (1985), al costat de River Phoenix; posteriorment va actuar a El club dels poetes morts (1989), a partir de la qual va començar a triomfar: Ullal blanc (1991), Viuen (1993), Reality Bites (1994), Abans de la posta (1995), Gattaca (1997), Great Expectations (1998), Training Day (2001), Abans de l'alba (2004) o Before the Devil Knows You're Dead (2007).
El 1994 va dirigir el videoclip Stay (I Missed You) de la seva amiga Lisa Loeb, que formava part de la banda sonora de la pel·lícula Reality Bites.
Ha participat en produccions teatrals, com La gavina i El jardí dels cirerers (Txékhov), Henry IV i Conte d'hivern (Shakespeare) o The Coast of Utopia (Tom Stoppard). També ha guionitzat les pel·lícules Straight to One (1994), Abans de l'alba (2004) i The Hottest State (2006) i ha escrit dues novel·les: Ash Wednesday (2002) i The Hottest State (1996), en la qual es basa el guió de la pel·lícula homònima.

## Biografia

Ethan Hawke va néixer a Austin, fill de Leslie Carole i James "Jim" Steven Hawke, que estaven estudiant a la Universitat de Texas en el moment del seu naixement; van separar-se el 1974, i Ethan va ser educat per la seva mare. Després de diverses mudances finalment es van establir a Nova York i ell va estudiar a Brooklyn. Però la seva mare es va tornar a casar quan Ethan tenia 10 anys i la família es va traslladar a Nova Jersey; el 1988 va graduar-se a l'institut Hun School de Princeton.
Va debutar als tretze anys als escenaris, en una producció escolar de l'obra Saint Joan de George Bernard Shaw. Durant els anys d'institut, Ethan aspirava a ser escriptor, però va desenvolupar un interès per l'actuació; així, doncs, va aparèixer en altres produccions a l'institut (Meet Me in St. Louis i You Can't Take It with You) i va fer classes d'interpretació al McCarter Theatre del campus de la Universitat de Princeton. Posteriorment va continuar amb aquests estudis a la Universitat Carnegie Mellon de Pittsburgh, però va abandonar-ho quan van escollir-lo per formar part del repartiment de Dead Poets Society (1989).
Després de participar en la pel·lícula de Peter Weir i de l'èxit que aquesta va assolir, la carrera d'Ethan va fer un gran salt. Va aparèixer a White Fang, A Midnight Clear, Alive, Reality Bites, Abans de l'alba, Gattaca, The Newton Boys, Great Expectations, Snow Falling on Cedars, Hamlet i moltes d'altres.
L'any 2001 va estar nominat a l'Oscar al millor actor secundari per Training Day, i tres anys més tard pel millor guió adaptat per Abans de la posta, que va coescriure amb Julie Delpy i Richard Linklater.
L'1 de maig de 1998, Ethan va casar-se amb l'actriu Uma Thurman, a qui va conèixer durant el rodatge de la pel·lícula Gattaca (1997); de la relació en van sortir una nena (Maya Ray Thurman-Hawke, nascuda el 8 de juliol de 1998) i un nen (Levon Roan Thurman-Hawke, nascut el 15 de gener de 2002). Van separar-se el 2003, entre al·legacions d'infidelitat d'Ethan, i un any més tard es van divorciar. El juny de 2008 Ethan va casar-se amb Ryan Shawhughes, l'antiga cangur dels seus fills; unes setmanes més tard, el 18 de juliol, va néixer la filla de la parella Ethan-Ryan, Clementine Jane Hawke.

## Filmografia com a actor

| 1985: Exploradors (Explorers): Ben Crandall 1988: Lion's Den 1989: El meu pare (Dad): Billy 1989: El club dels poetes morts (Dead Poets Society): Todd Anderson 1991: Cita misteriosa (Mystery Date): Tom McHugh 1991: Ullal blanc (White Fang): Jack Conroy 1992: El país de l'aigua (Waterland): Matthew Price 1992: A Midnight Clear: Will Knott 1993: Rics en amor (Rich in Love): Wayne Frobiness 1993: Viuen (Alive): Nando Parrado 1994: Quiz Show (no surt als crèdits): estudiant de Don Quixot 1994: Ullal Blanc: el mite del llop blanc (White Fang 2: Myth of the White Wolf) (no surt als crèdits): Jack Conroy 1994: Reality Bites:Troy Dyer 1994: Floundering: Jimmy 1995: Search and Destroy: Roger 1995: Abans de l'alba (Before Sunrise): Jesse 1997: Gattaca: Vincent Freeman 1998: La velocitat de la vida (The Velocity of Gary): Nat 1998: The Newton Boys: Jess Newton 1998: Great Expectations: Finnegan Bell 1999: Snow Falling on Cedars: Ishmael Chambers 1999: Joe el rei (Joe the King): Len Coles 2000: Hamlet: Hamlet 2001: Chelsea Walls: Sam (veu, no surt als crèdits) 2001: The Jimmy Show: Ray 2001: Training day: dia d'entrenament: Jake Hoyt 2001: Tape: Vince 2001: Waking Life: Jesse 2004: Vides alienes (Taking Lives): Costa 2004: Abans de la posta (Before Sunset): Jesse 2005: El senyor de la guerra (Lord of War): Jack Valentine 2005: One Last Thing...: Earl Jameison (no surt als crèdits) | 2005: Assault on Precinct 13: Sergent Jake Roenick 2006: The Hottest State: Vince 2006: Fast Food Nation: Pete 2007: Before the Devil Knows You're Dead: Hank Hanson 2008: What Doesn't Kill You: Paulie McDougan 2008: Do Not Alter 2008: Welcome to Gattaca (vídeo) 2009: Daybreakers: Edward Dalton 2009: Staten Island: Sully Halverson 2009: Brooklyn's Finest: Sal 2009: New York, I Love You: escriptor 2011: The Woman in the Fifth: Tom Ricks 2011: Moby Dick: Starbuck (minisèrie TV) 2012: Sinister: Ellison Oswalt 2013: Abans del capvespre (Before Midnight): Jesse Wallace 2013: The Purge: James Sandin 2013: Getaway: Brent Magna 2013: Boyhood: Mason (Pare) 2014: Predestination: El cambrer 2016: La vall de la venjança: Paul 2017: Maudie: Everett Lewis 2017: The Magnificent Seven: Goodnight Robicheaux 2017: Valerian i la ciutat dels mil planetes (Valerian and the City of a Thousand Planets): Jolly el Macarró 2017: First Reformed: Reverend Ernst Toller 2017: 24 Hours to Live: Travis Conrad 2018: Juliet, Naked: Tucker Crowe 2018: Blaze: DJ de la ràdio 2018: Stockholm: Kaj Hansson/ Lars Nystrom 2019: The Kid: Pat Garrett 2019: Adopt a Highway: Russell Millings 2019: The Truth: Hank 2019: Cut Throat City |

## Nominacions

* Oscar al millor actor secundari (2002) per Dia d'Entrenament (Training Day)
* Oscar al millor actor secundari (2015) per Boyhood
* Oscar al millor guió adaptat (2005) per Abans de la Posta (Before Sunset)
* Oscar al millor guió adaptat (2013) per Abans del capvespre (Before Midnight)
* Independent Spirit Award al millor guió (2005) per Abans de la Posta (Before Sunset)
* Premi de la MTV al millor petó per Reality Bites (1994, amb Winona Ryder) i per Before Sunrise (1995, amb Julie Delpy)

### Premis

* Premi Gotham al millor repartiment (2007) per Before the Devil Knows You're Dead, compartit amb Albert Finney, Rosemary Harris, Philip Seymour Hoffman, Brian F. O'Byrne, Amy Ryan, Michael Shannon i Marisa Tomei.

## Obres literàries

* Hawke, Ethan. The Hottest State. 1st. Little, Brown and Company, 1996. ISBN 978-0-316-54083-4.
* Hawke, Ethan. Ash Wednesday. 1st. Alfred A. Knopf, 2002. ISBN 978-0-375-41326-1.

## Referències

* ↑ Nominacions i premis a IMDb (anglès)